అన్నకు ప్రేమతో... కల్యాణ్ రామ్ కు పుట్టినరోజు శుభాకాంక్షలు తెలిపిన ఎన్టీఆర్
Highlights
కల్యాణ్ రామ్ కు పుట్టినరోజు శుభాకాంక్షలు తెలిపిన ఎన్టీఆర్
ట్విటర్ వేదికగా హ్యాపీ బర్త్ డే అంటూ ట్వీట్
అన్నను ఆప్యాయంగా ఆలింగనం చేసుకున్న ఫోటో పెట్టిన ఎన్టీఆర్
నందమూరి వారసత్యం అంటే తెలుగు నాట ఎంత క్రేజుందో తెలిసిందే. ఎన్టీఆర్ తనయుడు నందమూరి హరికృష్ణ తనయులు జూ.ఎన్టీఆర్, కళ్యాన్ రామ్ లు హీరోలు గా ఎంట్రీ ఇచ్చి మరింత క్రేజ్ సంపాదించారు. కళ్యాణ్ రామ్ ఓ వైపు సినిమాల్లో నటిస్తూనే..నిర్మాణ రంగంలో తన ప్రత్యేకత చాటుకున్నాడు.  ప్రస్తుతం తన తమ్ముడు ఎన్టీఆర్ నటిస్తున్న ‘జై లవకుశ’ చిత్రానికి నిర్మాతగా వ్యవహరిస్తున్నాడు.  ఈ రోజు నందమూరి కళ్యాన్ రామ్ పుట్టి రోజు...ఇక తన సోదరుడు నందమూరి కల్యాణ్ రామ్ ను వెనుక నుంచి ఆప్యాయంగా ఆలింగనం చేసుకున్న ఫోటోను ట్విట్టర్ లో పోస్టు చేసిన జూనియర్ నందమూరి తారకరామరావు... "పుట్టిన రోజు శుభాకాంక్షలన్నా" అంటూ విషెస్ చెప్పాడు.  
కల్యాణ్ రామ్ పుట్టిన రోజును పురస్కరించుకుని తాజా సినిమా 'ఎమ్ఎల్ఏ' (మంచి లక్షణాలున్న అబ్బాయి) ఫస్ట్ లుక్ ను చిత్ర యూనిట్ విడుదల చేసిన విషయం తెలిసిందే. ఈ సినిమాలో కళ్యాణ్ రామ్ సరసన కాజల్ మరోసారి నటించనుంది. కాజల్ తొలి సినిమా 'లక్ష్మీ కళ్యాణం'లో కల్యాణ్ రామ్ తో కలిసి నటించింది. జూనియర్ ఎన్టీఆర్ విష్ చేసిన కాసేపటికే కల్యాణ్ రామ్ కు అభిమానుల నుంచి విషెష్ వెల్లువెత్తాయి. నందమూరి కల్యాణ్ రామ్ కు ఆసియానెట్ పుట్టిన రోజు శుభాకాంక్షలు. 
Happy birthday annaaaaaaaa pic.twitter.com/1ksUHdzBdC
— Jr NTR (@tarak9999) 4 July 2017
Last Updated 25, Mar 2018, 11:45 PM IST